(Tagħrif migbur min Patri Serafin Abela O.Carm) Fis-sena 1975, sewwa sew fil-25 ta' Jannar, l-Arċisqof Mikiel Gonzi għamel parroċċa l- Fleur De Lvs, dik il-biċċa art bejn Santa Venera u Birkirkara li Ilum tifforma ruħha bħala wieħed mis-subborgi ċkejkna ġodda ta' gżiritna. Il-bidu ta' din il-parroċċa tafu lill-Karmelitani. il-patrijiet li kienu f'Santa Venera raw li l- parroċċa kienet kibret ħafna u beda jsir diffiċli għall-kappillan u l-patrijiet li jilħqu l-fidili li kienu joqgħodu n-naħa ta' fuq tal-parroċċa. Kien sewwa sew it-28 ta' Awissu, 1944 meta f'laqgħa tal-komunita' tal-parroċċa ta' Santa Venera, ġie deċiż li tinbena knisja fi Fleur De Lvs biex tlaħħaq mal-bżonnijiet spiritwali tan- nies li dejjem kienu qed jiżdiedu f'dan il-post. Il-komunita ħalliet dan f'idejn Patri Alfons Zammit li kien kappillan ta' Santa Venera sabiex flimkien ma Patri Albert Mercieca jieħdu ħsieb din il-biċċa xogħol. Għaldaqstant, il-kappillan flimkien mal-patrijiet akkwistaw biċċa art fit-triq Fleur De Lvs bil-ħsieb li jibnu daqsxejn ta' knisja. Fl-14 ta' Jannar 1945 tqiegħdet l- ewwel ġebla tal-knisja u fil- 31 ta' Diċembru 1946 kienet lesta u ġiet imbierka mill-Provinċjal Patri Gorġ Borg O.Carm. Il-knisja hija ddedikata lill-Madonna tal-Karmnu. Il-ftuħ uffiċċjali tagħha sar fl-1 ta' Jannar 1947 bi proċessjoni solenni bis-Santissmu Sagrament mill-knisja par- rokkjali ta' Santa Venera lejn il-knisja l-ġdida ta' Fleur De Lvs. Il-knisja ma nistgħux ngħidu li hija xi knisja minn dawk kolossali li għandna f'Malta iżda għaċ-ċokon tagħha nistgħu ngħidu li hi mamra b'dak li hu neċessarju għal qadi tas-servizz t'Alla. Opra sabiħa fil-knisja hi l-artal maġġur li ġie rregalat lil kaaja mis-sur Ignazju Bonavia. Dan ġie ikkonsagrat mill- Arċisqof Mikiel Ġonzi fid-19 ta' Mejju 1948. Fuq l-artal hemm il-kwadru tal- Madonna tal-Karmnu bil-Bambin f'ide- jha qed tagħti l-labtu lil San Xmun Stock, xogħol ta' Gużeppi Caruana. Fuq kull naħa tal-artal hemm żewġ kwadri oħra, wieħed ta' San Albert, Karmelitan u l-ieħor ta' San Alfons Maria de Liguori. L-ewwel komunita' kienet tikkonsisti fi tliet patrijiet u ajk, Patri Alfons Zammit, Patri Danjel Sammut, Patri Rafel Caruana u Fra Pawl Mifsud li fl-1 ta' Mejju 1947, intbagħtu f'dar ħdejn il-knisja, li tinfed magħha, biex jibdew jieħdu ħsieba flok li joqgħodu jitilgħu Santa Venera. Fil-kapitlu provinċjali tas-sena 1949 din il-komunita ġiet mifruda mill-komunita ta' Santa Venera u saret indipendenti. L-ewwel pirjol kien Patri Alfons Zammit O.Carm. L-iktar opra sabiħa w utli li saret matul dawn il- ħamsin sena hija bla dubju l-bini taċ-Ċentru Familja Karmelitana li l-ewwel ġebla tiegħu tqiegħdet fit-8 ta' Diċembru 1989 mill-Provinċjal Patri Leonard Mahonev. Ġie miftuħ uffiċjaliment mill-Ġeneral ta' L-Ordni Karmelitan Patri John Mallev fis-16 t'April 1994. Kappillani tal-Parroċċa : P. Amadeo Zammit 1975-1982 P.Mawrizju Mizzi 1982 - 1988 ĠENERAL